Document ID: 32002R2302

Komisijas Regula (EK) Nr. 2302/2002
(2002. gada 20. decembris),
ar kuru groza Regulu (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams dažām precēm, ko iegūst lauksaimniecības produktu pārstrādē [1], kurā jaunākie grozījumi izdarīti ar Regulu (EK) Nr. 2580/2000 [2], un jo īpaši tās 6. panta 2. punktu, 7. panta 2. un 3. punktu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [3], kurā jaunākie grozījumi izdarīti ar Komisijas Regulu (EK) Nr. 509/2002 [4], un jo īpaši tās 29. panta 1. punktu,
ņemot vērā 2002. gada 4. aprīļa Padomes un Komisijas Lēmumu 2002/309/EK, Euratom par septiņu nolīgumu noslēgšanu ar Šveices konfederāciju [5], un jo īpaši tā 5. panta 3. punktu,
tā kā:
(1) Saskaņā ar 2. pielikumu Nolīgumā starp Eiropas Kopienu un Šveices Konfederāciju par tirdzniecību ar lauksaimniecības produktiem, kas 1999. gada 21. jūnijā ir parakstīts Luksemburgā un apstiprināts ar Lēmumu 2002/309/EK, Euratom, kvota 09.4155 attiecas uz visiem jogurtiem, tostarp aromatizētajiem jogurtiem. Tādēļ šajā ziņā ir jāizmaina šīs kvotas aptverto preču apraksts.
(2) Halloumi sieru var klasificēt gan ar kvotas numuru 2, gan ar kvotas numuru 3 III pielikuma C daļā Komisijas Regulā (EK) Nr. 2535/2001 [6], kurā jaunākie grozījumi izdarīti ar Regulu (EK) Nr. 1667/2002 [7]. Lai izvairītos no neskaidrībām, jākoriģē šajā pielikumā ietvertais apraksts.
(3) Tādēļ attiecīgi jāgroza Regula (EK) Nr. 2535/2001.
(4) Šajā regulā paredzētie pasākumi ir saskaņā ar viedokli, kas tika pieņemts apvienotajā sanāksmē, kur pulcējās piena un piena produktu pārvaldības komitejas un komitejas ar I pielikumā neminētu pārstrādātu lauksaimniecības produktu tirdzniecību saistītu horizontālu jautājumu risināšanai,
IR PIEŅĒMUSI ŠO REGULU.
1. pants
Ar šo Regulu (EK) Nr. 2535/2001 groza šādi.
1. Minētās regulas I pielikuma F daļu aizstāj ar šīs regulas I pielikuma tekstu.
2. Minētās regulas III pielikuma C daļu aizstāj ar šīs regulas II pielikuma tekstu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Regulas 1. panta 1. punktu piemēro no 2003. gada 1. janvāra
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 20. decembrī

Labels: 3
17